Совет ғәскәрҙәренең сираттағы киң масштаблы акцияһы (585 мең тирәһе һалдат) «Ҙур блокада» исеме аҫтында үткәрелә. Уның барышында 1946 йылдың ғинуар-апрель айҙарында ҡаршылыҡ хәрәкәтендә ҡатнашыусыларҙың һаны 40 %-ҡа тиклем кәмей. 1947 йыл башында авиация, бронетехника, ярайһы уҡ ҙур хәрби көстәр һирәк ҡулланыла. Совет яғы оператив-ғәскәри операциялар үткәрә башлай, баш күтәреүселәр армияһы командирҙарының, күренекле эшмәкәрҙәрҙең йәшенгән урындарын эҙләп таба, уларҙы ҡамай һәм юҡ итә.